EKH ท็อปพิค “กลุ่มการแพทย์” ฟินันเซีย ชูเป้า 9.40 บ. ชี้กำไรปีนี้โต 289%
“ฟินันเซีย” ชู EKH ท็อปพิค “กลุ่มการแพทย์” ชูเป้า 9.40 บ. มองธุรกิจ IVF ฟื้นตัวปลายปีหลังลูกค้าชาวจีนเริ่มกลับมาใช้บริการ คาดกำไรปีนี้โต 289% แตะ 280 ลบ.
11 พ.ย. 2564

บริษัทหลักทรัพย์ฟินันเซีย ไซรัส จำกัด (มหาชน) ระบุในบทิวเคราะห์ (11 พ.ย.2564) โดยประเมินบริษัท เอกชัยการแพทย์ จำกัด (มหาชน) หรือ EKH ว่า แนวโน้มกาไรไตรมาส 4/2564 ของ EKH คาดว่าจะอ่อนตัวลงจากไตรมาส  3/2564 ตามสถานการณ์ COVID-19 ที่เริ่มคลี่คลาย อย่างไรก็ตามทางฝ่ายวิจัยคาดว่าจะยังอยู่ในระดับสูงกว่าปกติและเบื้องต้นคาดอาจะใกล้เคียงกับช่วงไตรมาส 2/2564
นอกจากนี้ยังมีปัจจัยหนุนจากสัญญาณการฟื้นตัวของธุรกิจ IVF ที่คาดเริ่มเห็นลูกค้าชาวจีนทยอยกลับมาใช้บริการในช่วงปลายปีนี้เป็นต้นไป หนุนการฟื้นตัวของกำไรในปี 2565 โดยทางฝ่ายวิจัยประเมินกำไรปี 2564 ที่ 280 ล้านบาท เพิ่มขึ้น 288.70% จากงวดเดียวกันของปีก่อน ซึ่งมี Upside 14% จากกำไรจากงวด 9 เดือนแรกของปี 2564 ที่คิดเป็น 91% ของทั้งปี ส่วนปี 2565 ทางฝ่ายวิจัยยังคงคาดที่ 168 ล้านบาท ลดลง 40.20% จากงวดเดียวกันของปีก่อน
ทั้งนี้ทางฝ่ายวิจัยยังคงราคาเป้าหมายปี 2565 ของ EKH ที่ 9.40 บาท โดยราคาปัจจุบันซื้อขายที่ปี 2565 ค่า PER ที่ 27.80 เท่า ต่ำกว่าค่าเฉลี่ยในอดีตที่ราว 30 เท่า และเป็นอีกหนึ่งหุ้น Reopening Play ในส่วนของ IVF ที่ฟื้นตัว ซึ่งยังเลือกเป็น Top Pick ของกลุ่มการแพทย์ คงคำแนะนำ “ซื้อ”
 
 